สวัสดีค่ะ เรามีเพศสัมพันธ์กับแฟนแล้วหลั่งในแต่กินยาคุมแบบ28เม็ดเป็นปกติทุกเดือน จะท้องไหม แล้วมีคำแนะนำอย่งไรบ้างคะ
สวัสดีค่ะ การใช้ยาคุมแบบแผงรายเดือน 28 เม็ดนั้น ควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมง และเมื่อกินหมดแผง ให้กินยาแผงใหม่ต่อโดยทันทีถ้าได้กินยาคุมแบบแผงนี้ติดต่อกันต่อเนื่องจนหมดแผง จะไม่มีการตกไข่ในรอบเดือนนั้นๆ และถึงแม้จะมีเพศสัมพันธ์แบบหลั่งใน ก็น่าจะไม่ทำให้เกิดการตั้งครรภ์หากไม่สบายใจ ให้สังเกตรอบเดือนช่วงกินยาเม็ดแป้ง 7 เม็ดสุดท้ายอีกครั้ง และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ